Dié Pta-strate more gesluit weens optog | Maroela Media
Dié Pta-strate more gesluit weens optog
Die Tshwane-metropolisie het 'n beroep op motoriste gedoen om kennis te neem van 'n beplande optog wat Dinsdag verkeer in Pretoria erg kan ontwrig.
Snr.supt. Isaac Mahamba, woordvoerder van die metropolisie, het gesê betogers, onder die vaandel van die regering se kommunikasiediens (GCIS) se #100MenMarch, gaan van 08:00 by 'n oop gedeelte in Schubartpark, naby Kerkplein, begin saamkom.
Die betogers beplan om 10:00 vanaf die hoek van Kgosi Mampuru- en Madibastraat, in Madibastraat reguit te beweeg tot by die Uniegebou. Al die kruisings in Madibastraat tot by die Uniegebou sal tydelik deur die optog geraak word.
Mahamba het gesê die betogers behoort om 14:00 by die Uniegebou uiteen te gaan.
GCIS Pretoria TMPD
Sowat 5uur vanmiddag het Zulus by Umgababa brandende buitebande teen 'n helling afgerol tot in die snelweg tussen die verkeer in.
As hulle die verkeer tot stilstand bring sal die geweld teen vrouens en kinders ophou.
Optogte in die verband is vir die voels. Geen optog hoe groot of deur watter koning bygewoon gaan die geweld teen vroue en kinders stop nie. Dit is ;n opvoedings proses wat reeds in die kleuter jare begin asook 'n stabiele en veilige omgewing nodig het om te ontwikkel. Kom ons wees eerlik: Kyk hoe gaan dit in die skole om nie eers te praat van die moord en doodslag op burgerlike vlak nie. Nee wat optog is 'n mors van tyd en my tyd wat nou 'n ompad moet ry.
So maw werknemers gaan weer sukkel om by hul werkplek uit te kom. Maak 'n mens moedeloos dat goeie werkers wat altyd lojaal is hieronder moet ly en dat werkgewers heeltyd vir betogings moet agteroor buig.